|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. szeptember 16 - ai rendes**

**ülésére**

|  |  |
| --- | --- |
| **Tárgy:** | Gólem Színház Közhasznú Egyesület közszolgáltatási szerződésen alapuló beszámolója |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata 2019. szeptember 5-én közszolgáltatási szerződést kötött a Gólem Színház Közhasznú Egyesülettel (a továbbiakban: Egyesület). A szerződés keretében az Egyesület vállalta, hogy a 1077 Budapest, Csányi u. 3. szám alatti önkormányzati tulajdonú ingatlanban zsidó előadó-művészeti központot működtet, szakmailag együttműködik az Erzsébetvárosi Zsidó Történeti Tárral, továbbá működteti az Erzsébetvárosi Zsidó Történeti Tár kóser style kávézóját a Csányi u. 5. szám alatt.

A kávézó üzemeltetését a Csányi5 működtetését nemrégiben átvevő Erzsébetvárosi Zsidó Örökségért Alapítvány látja el 2024. júniusától, így e tekintetben a szerződés (1. sz. melléklet) módosításra került a kávézó működtetésére vonatkozó rész.

Az Önkormányzat a Csányi u. 3. szám alatti ingatlant az Egyesület ingyenes használatába adta azzal, hogy az Egyesület gondoskodik a funkciónak megfelelő belső tér kialakításáról. Az Egyesület elkészítette a szerződés V. pontja szerinti szakmai beszámolót (2. sz. melléklet), amelyből kiderül, hogy az évad során további felújítási munkálatok keretében a megmaradt elavult nyilászárókat is sikerült kicseréltetniük, így jelentősen javult az energiafogyasztásuk.

A beszámolóban idén 5 új bemutató került feltüntetésre, 11 továbbjátszott és 5 befogadott előadás. Összesen 12.470 néző tekintette meg előadásaikat, amelyből 134 db jegy kelt el a kerületi lakosoknak járó kedvezménnyel. A beszámoló időszakában közreműködtek A Zsidó Budapest 150 Éve programsorozat szervezésében, egyes elemeinek megtervezésében és megvalósításában aktív szerepet kapott a Gólem Központ. Kultutca néven 2023. szeptember 3-án többek között megtartották a ZsiFilmszínház – minimozi elnevezésű rövidfilmvetítést, Bólesz pékséget, ahol nemcsak sütikkel, hanem történetekkel készültek a látogatóknak, továbbá volt Hetirajz – grafikai versenypályázat, Utcajesiva, Legóelem építés, Törvények ház és sok más program. 2024. október elsején megrendezték a Szukot, avagy a nyitott sátrak éjszakáját, 2023. június 1. és 2024. március 31. között Seress Rezső udvart alakítottak ki és 2023. december 7-14-ig tartó Hanuka ünnep keretében 8 napon keresztül vendégségbe hívták a kerület és intézményeinek vezetőit, helyi lakosokat.

A Gólem Stúdió ifjúsági tagozatán az elmúlt évben is beszédtechnikai és szakmai foglalkozásokat biztosítottak tehetséges gimnazisták számára heti 2-3 alkalommal. Az Egyesület jelezte, hogy működését továbbra is nagyban nehezíti a források szűkössége miatt fennálló emberi erőforráshiány. Költségeik fedezésére több támogatást is elnyertek, például az NKA, a KIM, a MAZSÖK és a MAZSIHISZ pályázatán, valamint Erzsébetváros Önkormányzata is támogatatta működésüket.

A benyújtott szakmai beszámolóban foglaltak alapján a közszolgáltatási szerződésben vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (IX.16.) határozata a Gólem Színház Közhasznú Egyesület közszolgáltatási szerződésen alapuló beszámolója tárgyában**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy elfogadja a **Gólem Színház Közhasznú Egyesület** közszolgáltatási szerződésen alapuló, **2023. szeptember 1. – 2024. augusztus 31.** közötti időszakban végzett tevékenységéről szóló szakmai beszámolót.

**Felelős**: Veres Zoltán bizottsági elnök  
**Határidő**: 2024. szeptember 16.

Budapest, 2024. szeptember 5.

Gyuris Gabriella

Humánszolgáltató Iroda vezetője

Mellékletek:

1. számú melléklet: Közszolgáltatási szerződés
2. számú melléklet: Szakmai beszámoló