|  |
| --- |
| **Budapest Főváros VII. kerület Erzsébetváros Önkormányzata**  Gyuris Gabriellairodavezető |

Iktatószám:

Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2024. szeptember 16 - ai rendes

ülésére

|  |  |
| --- | --- |
| **Tárgy:** | Javaslat a 12. sz. felnőtt háziorvosi körzet feladatellátásával kapcsolatos egyes döntések meghozatalára |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

Az előterjesztést nyilvános ülésen kell tárgyalni.

A határozatok elfogadásához egyszerű szavazattöbbség szükséges.

**Tisztelt Bizottság!**

A **„PRO HOMINE” Gondozó, Gyógyító, Oktató Családorvosi Betéti Társaság** (továbbiakban: „PRO HOMINE” Bt.) a Budapest Főváros VII. kerület Erzsébetváros Önkormányzatával (továbbiakban: Önkormányzat) 2004. január 01. napján kötött egészségügyi feladat-ellátási szerződés (továbbiakban: Szerződés) alapján, az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet (továbbiakban: Ör.) 1. mellékletében meghatározott **12. számú felnőtt háziorvosi körzetben** területi ellátási kötelezettséggel **gondoskodik a háziorvosi alapellátás körébe tartozó feladatok** teljes körű **ellátásáról**.

A „PRO HOMINE” Bt. kültagja Oberfrank Ferenc Tiborné (Dr. Liptai Margit Csilla) 2024. július 16. napján kelt levelével (előterjesztés 1. számú melléklete) bejelentette, hogy a körzethez tartozó **praxisjoggal rendelkező háziorvos, Dr. Liptay Márta Ildikó 2024. július 14. napján elhunyt** és a körzet ellátásáról helyettesítéssel kívánnak gondoskodni. A körzet ellátása a Doktornő betegsége miatt már a halálát megelőző időszakban helyettesítéssel volt megoldott. **A helyettesítést** 2024. július 15. napjától továbbra is **Dr. Csikász András látja el**.

Fenti bejelentést követően Polgármester úr 2024. július 16. napi keltezéssel nyilatkozatot adott ki a Nemzeti Egészségbiztosítási Alapkezelő részére arról, hogy ideiglenesen hozzájárul ahhoz, hogy a „PRO HOMINE” Bt. helyettesítés útján gondoskodjon a 12. számú felnőtt háziorvosi körzethez tartozó, betöltetlenné vált praxis feladatainak ellátásáról, mely nyilatkozat a Művelődési, Kulturális és Szociális Bizottság további, a feladat ellátásra vonatkozó döntés meghozataláig marad érvényben.

Az önálló orvosi tevékenységről szóló 2000. évi II. törvény alapján a praxisjog folyatására jogosult személy a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti. A praxisjog elidegenítésére 2025. július 14. napjáig van lehetőség.

**„1. §**(1) (…)

**c) praxisjog: a praxiskezelő által az a) pont szerinti orvos részére adott önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel, meghatározott körzetben végezhető.**

**2. §**(1) A háziorvos önálló orvosi tevékenységet – akadályoztatásának jogszabályban meghatározott eseteit kivéve – csak személyesen folytathat a kormányrendeletben meghatározott praxiskezelő (a továbbiakban: praxiskezelő) által megállapított háziorvosi körzetben, a praxisjogot engedélyező határozat véglegessé válásától.

(2) A praxisjog alapján végezhető önálló orvosi tevékenység – törvényben meghatározott kivétellel – csak a praxiskezelő határozatában megállapított háziorvosi körzetben folytatható.

***(3) A praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.***

***(4) A praxisjog jogosultjának halála esetén – egymást követő sorrendben – a praxisjog folytatására***

***a) a házastárs, illetőleg***

***b) az egyenesági leszármazó***

jogosult. A *b)*pontban meghatározott személyek között a leszármazási fok határozza meg a praxisjog folytatására való jogosultság sorrendjét.

(…)

***(6) Ha a (4) bekezdés alapján a praxisjog folytatására jogosult személy nem felel meg a jogszabályban meghatározott feltételeknek:***

– a praxisjog folytatására irányuló jogáról a sorrendben őt követő, a jogszabályi feltételeknek megfelelő személy javára lemondhat, illetőleg

***– a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti.”***

Önkormányzatunk és a „PRO HOMINE” Bt. között létrejött feladat-ellátási és használati szerződést módosítani szükséges, tekintettel arra, hogy a gazdasági társaság képviseletére Dr. Liptay Márta volt jogosult, a Betéti Társaság kültagja pedig Oberfrank Ferenc Tiborné (Dr. Liptai Margit Csilla), valamint fenti jogszabály alapján Budapest Főváros Kormányhivatala VI. Kerületi Hivatala Népegészségügyi Osztálya (továbbiakban: Népegészségügyi Osztály) a „PRO HOMINE” Bt. egészségügyi szolgáltató működési engedélyét a halálesettől számított egy év határozott időre módosítja.

A Népegészségügyi Osztály határozata jelen előterjesztés elkészítésének dátumáig még nem érkezett meg, ezért a tisztelet Bizottság előzetes hozzájárulását kérem a Szerződés módosításához, azzal, hogy arra a Népegészségügyi Osztálynak a „PRO HOMINE” Bt. Működési engedélyét módosító határozatának kézhezvételét követően, az abban meghatározott, működés engedélyezésére vonatkozó határnap alkalmazásával kerül sor.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7. pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (IX. 16.) határozata a 12. számú területi ellátási kötelezettséggel működő felnőtt háziorvosi körzet feladatellátásáról**

I. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. hozzájárul ahhoz, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 12. számú területi ellátási kötelezettséggel működő, betöltetlen felnőtt háziorvosi praxishoz tartozó betegek ellátásáról a „PRO HOMINE” Gondozó, Gyógyító, Oktató Családorvosi Betéti Társaság helyettesítés útján gondoskodjon a praxisjog érkékesítésének lebonyolításáig, de legkésőbb 2025. július 15. napjáig.
2. hozzájárul Budapest Főváros VII. kerület Erzsébetváros Önkormányzatának a „PRO HOMINE” Gondozó, Gyógyító, Oktató Családorvosi Betéti Társasággal kötött, 2004. január 01. napjától hatályos - határozatlan idejű egészségügyi ellátási és használati szerződés módosításához a cégképviseletre jogosult személy, az ellátó orvos személye, valamint a szerződés időtartamának határozott időre történő módosulása tekintetében, azzal, hogy arra Budapest Főváros Kormányhivatala VI. Kerületi Hivatala Népegészségügyi Osztálya működési engedélyt módosító határozatának kézhezvételét követően kerülhet sor.
3. felkéri a Polgármestert a „PRO HOMINE” Gondozó, Gyógyító, Oktató Családorvosi Betéti Társaság kötött módosító egészségügyi ellátási és használati szerződés aláírására.

**Felelős:** Niedermüller Péter polgármester

**Határidő**: 2024. október 31.

Budapest, 2024. szeptember 4.

Gyuris Gabriella

irodavezető

Előterjesztés melléklete:

1. számú melléklet: Haláleset bejelentése