|  |
| --- |
| **Budapest Főváros VII. kerület Erzsébetváros Önkormányzata**  Gyuris GabriellaHumánszolgáltató Iroda vezetője |

Iktatószám:

Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2024. szeptember 16 - ai rendes

ülésére

|  |  |
| --- | --- |
| **Tárgy:** | Nemesfémművesek és Kapcsolódó Szakmák Országos Egyesületének együttműködési megállapodáson alapuló beszámolója |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

Az előterjesztést nyilvános ülésen kell tárgyalni.

A határozat elfogadásához egyszerű szavazattöbbség szükséges.

**Tisztelt Bizottság!**

Erzsébetváros Önkormányzata 2021. szeptember 9-én együttműködési megállapodást (a továbbiakban: megállapodás) kötött a Nemesfémművesek és Kapcsolódó Szakmák Országos Egyesületével (a továbbiakban: Egyesület) (1. sz. melléklet). A megállapodás keretében az Egyesület vállalta, hogy a 1073 Budapest, Akácfa u. 59. szám alatti önkormányzati tulajdonú ingatlanban elhelyezi és megtekinthetővé teszi a látogatók számára az Erzsébetvárosi Ötvös Mesterségtörténeti Gyűjteményt. Az Egyesület gondoskodott továbbá az ingatlanban a funkciónak megfelelő belső tér kialakításáról, ahol kiállítja a gondozásában lévő műtárgyakat, kulturális és ismeretterjesztő programokat szervez, valamint lehetőség szerint együttműködik a kerület oktatási és kulturális intézményeivel.

A megállapodás VI. pont 6.1. pontja értelmében az Egyesület a tárgyévet követő év július 31. napjáig köteles beszámolót készíteni az elmúlt 1 éves időszakban megvalósított feladatokról. A szakmai beszámolót a Művelődési, Kulturális és Szociális Bizottság hagyja jóvá.

Az Egyesület elkészítette a megálllapodás szerinti szakmai beszámolót (2. sz. melléklet), amelyből kiderült, hogy a Gyűjtemény szerdán, valamint csütörtökön 15-21 óra között várja a látogatókat, azonban néhány kedden és szombaton is megnyitotta kapuit, amelyről és bármilyen programról, lehetőségről facebook oldalukon keresztül tájékoztatják az érdeklődőket.

A megállapodásban vállalt szakmai munka tekintetében havi rendszerességgel tartottak szakmai esteket és sor került több tárlatvezetésre is. A Gyűjteményt tárlatvezetés keretében meglátogatták többek között a Csillaghegyi Általános Iskola tanulói, ötvös tanulók, kisképzős diákok és egyetemisták, valamint az Önkormányzat szervezésében VII. kerületi lakosok is. A látványműhely mellett bemutatóra alkalmas műhelyrészt alakítottak ki és a szakmai előadások témái között szerepeltek ismeretterjesztés a drágakövekről, vésésről, ékszer, szerszám és kincskészítésről, a zálogházak működéséről és becslésről, restaurálásról. Az Egyesület és a Gyűjtemény részt vett a Civil korzón és az Önkormányzat felkérésére civil vándordíjat tervezett és készített el.

A megállapodás 2.1.2. pontjának megfelelően az Egyesület 30% kedvezményt biztosított a kerületi lakosoknak belépőjegyeik árából. A nagyságrendileg 500 látogatóból közel százan jelezték, hogy a kerület lakói. 2024-ben két alkalommal tartottak díjmentes tárlatvezetést az Erzsébetvárosi Értéktár Bizottság fekérésére, ahol sok pozitív visszajelzést kaptak.

A benyújtott szakmai beszámolóban foglaltak alapján az együttműködési megállapodásban vállaltak a tárgyévben teljesültek. A megállapodás 5.1. pontja szerint nyújtott támogatás felhasználásáról szóló pénzügyi elszámolást a Humánszolgáltató Iroda ellenőrizte és jóváhagyta.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (IX.16.) határozata a Nemesfémművesek és Kapcsolódó Szakmák Országos Egyesületének együttműködési megállapodáson alapuló beszámolójáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy elfogadja a **Nemesfémművesek és Kapcsolódó Szakmák Országos Egyesület** együttműködési megállapodáson alapuló, **2023. július 1. – 2024. június 30.** közötti időszakban végzett tevékenységéről szóló szakmai beszámolót.

**Felelős**: Veres Zoltán bizottsági elnök  
**Határidő**: 2024. szeptember 16.

Budapest, 2024. szeptember 5.

Gyuris Gabriella

Humánszolgáltató Iroda vezetője

Mellékletek:

1. számú melléklet: Együttműködési megállapodás
2. számú melléklet: Szakmai beszámoló