|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2024. szeptember 16-ai  
rendes ülésére**

|  |  |
| --- | --- |
| **Tárgy:** | Javaslat a TAO Természetes és Tradicionális Gyógyító Korlátolt Felelősségű Társaság támogatási szerződésének módosítására |

**Készítette:**

Zsákné Bujdosó Laura

intézményi koordinátor

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága 50/2024. (III.18.) határozatával döntött a háziorvosok, házi gyermekorvosok, fogorvosok *(továbbiakban: háziorvosi szolgáltatók)*részére történő pályázat kiírásáról *(előterjesztés 1. és 2. melléklete),* majd a 2024. május 21. napján tartott ülésén a támogatások elbírálásáról *(előterjesztés 3. és 4. melléklete)* hozott döntést.

A ***TAO Természetes és Tradicionális Gyógyító Korlátolt Felelősségű Társaság***(*továbbiakban:* TAO Kft.) az Önkormányzattal kötött egészségügyi feladat-ellátási szerződés alapján jelenleg 6 kerületi gyermekorvosi praxis működtetéséről gondoskodik, így esetükben a pályázati kiírásnak megfelelően elnyerhető maximális, 2.400.000.- Ft támogatási összeg biztosításáról döntött a Bizottság. Ezt követően az Önkormányzat 2024. július 3. napján támogatási szerződést *(továbbiakban: Szerződés)* kötött a TAO Kft.-vel *(előterjesztés 5. melléklete)* és az elnyert támogatási összeg átutalásra került a Támogatott részére.

A TAO Kft. ügyvezetője Dr. Szigeti Tamás 2024. szeptember 5. napján kérelmet nyújtott be az Önkormányzathoz a támogatási szerződés módosításának tárgyában *(előterjesztés 6. melléklete)*. A módosítást az indokolja, hogy az általuk használt háziorvosi program oly mértékben elavult, hogy a követését a fejlesztő-szolgáltató cég (Infomix Kft.) a továbbiakban már nem javasolta, ezért a legújabb verzió megvásárlása vált szükségessé. Az eredetileg benyújtott pályázati célok megvalósításának költsége ezért megváltozott és a kérelemhez benyújtott költségterv alapján szeretné a Szerződés módosítását kérni azzal, hogy a támogatás teljes összege változatlan marad.

A hatályos Szerződés 2. pontja alapján a Támogatott a támogatást az alábbi cél megvalósítására jogosult felhasználni:

* 2.315.000.- Ft összegben infokommunikációs programok fenntartási költségeire, telefon és internet szolgáltatás költségeire, irodaszer beszerzésének költségeire;
* 85.000.- Ft összegben hűtőgép, informatikai eszköz (szkenner) beszerzésének költségeire.

Módosítás esetén a Szerződés 2. pontja az alábbiak szerint módosul:

„A Támogatott a támogatást az alábbi cél megvalósítására jogosult felhasználni:

* *1.315.000.- Ft* összegben infokommunikációs programok fenntartási költségeire, telefon és internet szolgáltatás költségeire, irodaszer beszerzésének költségeire;
* *1.085.000.- Ft* összegben *infokommunikációs programok vásárlása,* hűtőgép, informatikai eszköz (szkenner) beszerzésének költségeire.”

A Szerződés 11. pontja értelmében amennyiben a Támogatott nem tudja teljesíteni a támogatási szerződésben vállalt kötelezettségét, a támogatási szerződés kizárólag a támogatási időszak időtartama alatt – a támogatott erre irányuló írásos kérelmére – egy alkalommal módosítható. A módosítási kérelem legkésőbb a támogatási időszak lejártát megelőző 30. napig nyújtható be. A Szerződésben szereplő támogatási időszak 2024. január 1.-2024. december 31. napjáig tart.

Mindezeket figyelembe véve javaslom a TAO Kft.-vel megkötött Szerződés módosítását.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7. pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”* A hatáskört a Képviselő-testület a 338/2015. (VI.24.) határozatával ruházta át a Bizottságra.

Fentiekre tekintettel kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (IX.16.) határozata a TAO Természetes és Tradicionális Gyógyító Korlátolt Felelősségű Társaság támogatási szerződésének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. a **TAO Természetes és Tradicionális Gyógyító Korlátolt Felelősségű Társasággal** *(székhelye: 1073 Budapest, Akácfa u. 62.; adószáma:* 10341339-1-42*; képviseli: Dr. Szigeti Tamás)* 2024. július 3. napjánkötött támogatási szerződés 1. számú módosítását a határozati javaslat melléklete szerinti tartalommal jóváhagyja.
2. felkéri a Polgármestert, hogy Budapest Főváros VII. Kerület Erzsébetváros Önkormányzatának 2024. évi költségvetési rendeletében gondoskodjon 1.000.000.- Ft, azaz Egymillió forint előirányzat átcsoportosításáról a „6105 Ellátási szerződések alapján nyújtott támogatások és egyéb működési célú támogatások államháztartáson kívülre” címsorról „6110 Egyéb felhalmozási célú támogatások államháztartáson kívülre” címsorra.
3. felhatalmazza a Polgármestert az 1. pont szerinti szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. szeptember 16.

2. pont tekintetében: 2024. október 31.

3. pont tekintetében: 2024. október 10.

Budapest, 2024. szeptember 6.

Gyuris Gabriella

irodavezető

**Az előterjesztés mellékletei:**

1. *melléklet:* Művelődési, Kulturális és Szociális Bizottság 50/2024. (III.18.) határozata a 2024. évi háziorvosi szolgáltatók támogatásáról szóló pályázat kiírásáról
2. *melléklet:* Pályázati felhívás a háziorvosi szolgáltatók 2024. évi támogatására
3. *melléklet:* Művelődési, Kulturális és Szociális Bizottság 2024.05.21-én tartott rendes ülése 1. napirendi pontjának előterjesztése
4. *melléklet:* Művelődési, Kulturális és Szociális Bizottság 113/2024. (V.21.) határozata a 2024. évi háziorvosi szolgáltatók pályázatának elbírálásáról
5. *melléklet:* TAO Kft. és az Önkormányzat között 2024. július 3. napján kötött támogatási szerződés
6. *melléklet:* TAO Kft. kérelme

**A határozati javaslat melléklete:**

TAO Kft. és az Önkormányzat között 2024. július 3. napján kötött támogatási szerződés 1. sz. módosítása